নাবি তাজিমা

একজন জাপানি শতবর্ষী ব্যক্তি, যিনি ১১৭ বছর, ২৬০ দিন বয়সে, পৃথিবীর সবচেয়ে বয়স্ক হিসেবে স্বীকৃত জীবিত ব্যক্তি, যিনি একাধারে ১৯শ শতাব্দীতে জন্ম নিয়ে বেঁচে থাকা সর্বশেষ ব্যক্তি ছিলেন।世界最高齢、１１７歳女性死去＝最後の１８００年代生まれ－伊  এমনকি তিনি সবথেকে বয়স্ক হিসেবে স্বীকৃত জাপানী এবং এশীয় ব্যক্তিও ছিলেন।

জীবনী
তাজিমা আরাকিতে জন্মগ্রহণ করেন, যা তৎকালীন কিকাইজিমা দ্বীপের পশ্চিমে অবস্থিত ওয়ান গ্রামে অবস্থিত ছিল। ২০০২ সালের ফেব্রুয়ারি মাস থেকে, তিনি কাগোশিমার কিকাইয়ে অবস্থিত "কিকাইয়েন" (喜界園) নামের একটি নার্সিং হোমে বাস করতে শুরু করেন।117歳　世界一へ県民栄誉検討　田島ナビさんを知事訪問　鹿児島県喜界町  

কিছু সূত্র অনুযায়ী, তাজিমার স্বামী, টমিনিশি তাজিমা (田島 富二子) ১৯৯১ সালে ৯৫ বছর বয়সে মারা যান, তবে সম্ভাব্য আরো কিছু সূত্রানুযায়ী ১৯৯২ বা ১৯৯৩ সালে তিনি মৃত্যুবরণ করেন বলেও জানা যায়।子孫１４０人…発酵飲料好み、よく食べ　国内最高齢１１７歳の田島ナビさん   তার নয় সন্তান (সাত ছেলে ও দুই মেয়ে) রয়েছে। ২০১১ সালের সেপ্টেম্বর অনুযায়ী, তাজিমার ২৮জন নাতিনাতনী, ৫৬জন প্রপৌত্র-প্রপৌত্রী এবং ৩৫জন প্র-প্রপৌত্র-প্রপৌত্রী ছিল। ২০১৫ সালের সেপ্টেম্বর অনুসারে, তার প্র-প্র-প্র-প্রপৌত্র-প্রপৌত্রী সহ ১৪০জনের অধিক সন্তানসন্ততি ছিল। যা সেপ্টেম্বর ২০১৭-তে বেড়ে দাঁড়ায় প্রায় ১৬০ জনে।

 দীর্ঘজীবিতা 
২০১১ সালের ২৭ সেপ্টেম্বর, ১১৫ বছর বয়েসী একজন বেনামী নারী যিনি টোকিওতে বসবাস করতেন তার মৃত্যুতে তাজিমা জাপানের সবচেয়ে প্রবীণ ব্যক্তি হিসেবে পরিণত হন। ১৫ সেপ্টেম্বর ২০১৭ সালে, ১১৭বছর বয়েসী একজন জ্যামাইকার নাগরিক ভায়োলেট ব্রাউনের মৃত্যুতে, তাজিমা বিশ্বের প্রাচীনতম জীবিত ব্যক্তি হয়ে ওঠেন এবং ১৯শ শতকে জন্মগ্রহণকারী সর্বশেষ ব্যক্তি হিসেবে পরিগণিত হন। ২২ মার্চ, ২০১৮ সালে, নাবি তাজিমা পৃথিবীর ইতিহাসে চতুর্থ দীর্ঘজীবী ব্যক্তি হয়ে উঠেন।

গভীর ঘুম ও স্বাস্থ্যকর খাদ্য গ্রহণকে তিনি তার দীর্ঘায়ুর কারণ হিসেবে উল্লেখ করেন।
 পরলোক গমন  
তাজিমা ২১ এপ্রিল ২০১৮ সালে কাগোশিমা প্রিফেকচারের কিকাই শহরে ১১৭ বছর ২৬০ দিন বয়সে মৃত্যুবরণ করেন। তাজিমার মৃত্যুর পর, জাপানের ইয়োকোহামার বাসিন্দা চিয়ো মিয়াকো বিশ্বের বর্তমান জীবিত সর্বাধিক বয়স্ক ব্যক্তির মর্যাদা লাভ করেন। তার মৃত্যুর খবর আন্তর্জাতিক গণমাধ্যমে প্রকাশিত হয়। এবিসি নিউজ তাকে একজন প্র-প্র-প্র-দাদী (পাঁচ পুরুষ উপরের) হিসেবে বর্ণনা করে জানায় যে গিনেস বিশ্ব রেকর্ড তাকে বিশ্বের সর্বাধিক বয়স্ক ব্যক্তি হিসেবে স্বীকৃতি দেওয়ার পরিকল্পনা কথা। সিবিএস নিউজ তার দীর্ঘায়ু উদযাপন করার একটি অনুষ্ঠানের দৃশ্য প্রচার করে, যেখানে দেখা যায় তিনি ঐতিহ্যবাহী জাপানি সঙ্গীতের সাথে তালে তালে হাত নাড়াচ্ছেন।
তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:জাপানী অতিশতবর্ষী ব্যক্তি